Mikael Davud

Mikael Davud (født Muhammed Rashidin den 24. april 1971 i Xinjiang) er en norsk statsborger dømt for terrorplanlegging mot den danske avisen Jyllands-Posten. Mikael Davud er uighur fra Kina og kom til Norge i 1999. Han ble norsk statsborger i 2007. 

8. juli 2010 ble Davud pågrepet i sitt hjem i Oslo, mistenkt for terrorplanlegging. Politiet mente Davud sammen med Shawan Bujak og en tredje person planla et terrorangrep mot Jyllandsposten og/eller Kurt Westergaard. Motivet var hevn for Muhammedkarikaturene som Jyllandsposten tidligere hadde trykket. Davud og de to andre tiltalte ble av politiet omtalt som ekstreme islamister. 

Ifølge Dagbladet skal Politiets sikkerhetstjeneste ha brukt bortimot hele sitt arsenal av virkemidler i overvåkningen av Davud.Dagbladet 30. januar 2012: Mikael Davud og Shawan Bujak er dømt for terrorplanlegging

30. januar 2012 ble Davud dømt til 7 års fengsel for å ha vært hovedmannen i planleggingen av et terrorangrep mot Jyllandsposten sammen med Bujak. Retten fant det bevist at Davud hadde fått terroropplæring av al-Qaida eller noen som sympatiserte med Al Qaida.Aftenposten 30. januar 2012: Retten: Davud planla terror sammen med al-QaidaVG 30. januar 2012: Slik var e-post-kontakten med al-Qaida Den tredje personen ble frifunnet for punktet som gjaldt terrorplanlegging. I Borgarting lagmannsrett ble Davud på nytt funnet skyldig og straffen ble hevet til åtte år. I 2013 avviste Høyesterett i sin helhet en anke fra Davud og dommen fra lagmannsretten ble stående.Olav Døvik og Øyvind Bye Skille (31. mai 2013): Nederlag for terrorplanleggere i Høyesterett NRK, hentet 2. juni 2013

Davud og Bujak er de to første som er dømt for å ha inngått terrorforbund i Norge.

 Referanser 

 Kilder 
 NRK 8. juli 2010: PST-kilde: Dette handler om ekstrem islamisme
 Dagbladet 30. januar 2012: Mikael Davud og Shawan Bujak er dømt for terrorplanlegging.
 Aftenposten 30. januar 2012: En frifunnet, to dømt for terror-forbund
 NRK 30. januar 2012: Davud dømt til sju års fengsel.

Kategori:Nordmenn dømt for lovbrudd
Kategori:Personer tilknyttet Al-Qaida
Kategori:Personer fra Europa involvert i terroraktivitet
Kategori:Islamister
Kategori:Personer fra Xinjiang
Kategori:Personer fra Asia involvert i terroraktivitet